**Floraen på engen ved**

**Bulbrogård, Tissø**

****

**Carsten Clausen og Hans Guldager Christiansen**

**November 2017**

**Indledning**

I 2015 købte A. P. Møllerfonden et stykke jord på 27 ha af Bulbrogård. Nationalmuseet havde forinden skønnet, at stedet rummer en uvurderlig kulturarv, da der her lå et stormandssæde fra ca. år 550-750. Købet forhindrer videre dyrkning af jorden og bevarer de arkæologiske værdier.


Arealet blev givet videre til Naturstyrelsen, som fremover skal står for driften. Det er planen, at området fremover skal afgræsses.

En smal strimmel af engen tæt på og langs bredden af Tissø ejes af Selchausdal, men størstedelen af arealet ejes i dag af Naturstyrelsen. Området indgår som en del af Naturpark Åmosen.

**Vores undersøgelse**

Vores undersøgelse omfatter kun den del af Naturstyrelsens og Selshausdals arealer, som ikke tidligere har været dyrket, det vil sige overdrev og eng nedenfor den gamle søskrænten og ud til søen. Denne søskrænt er fremkommet efter en vandstandssænkning, der blev foretaget sidst i 1800-tallet. Afgrænsningen ses af figuren herunder, og arealet er ca. 500 m langt og ca.100 m bredt.

Vi har besøgt stedet en til to gange månedligt fra tidlig forår og til september 2017. Vores navngivning af planter følger Den Nye Nordiske Flora (Mossberg og Stenberg 2007). En undtagelse herfra er Alm. Vandkrans (*Zannichellia palustris*), hvor vi følger navngivningen i Danmarks Vandplanter (Schou, 2017).



Figur 1. Udsnit af 4 cm kort fra 1980-2001. Fra Styrelse for Dataforsyning og

Effektivisering.

**Landskabet**

Fotoet på forsiden viser landskabet set fra syd mod nord. Til venstre (vest) ses den gamle, ret lave søskrænt, som er det tørreste voksested på arealet.

Midt i billedet vokser tusindvis af gule ranunkler og andre almindelige arter. Terrænet skråner jævnt ned mod søen, og overdrevet bliver til en eng. Længst mod højre ses tagrørskov og et kraftigt pilekrat, som vokser helt ud i søen.

På figur 1 ses ud mod Tissø en stor vig beliggende ud for Bulbrogård. Vigens størrelse er afhængig af vandstanden, og hen på sommeren fremstår vigen som en meget våd eng og med store åbne mudderflader ud mod søen. Den våde eng, som ender i en åben mudderflade, er botanisk set områdets vigtigste sted. I den våde eng og på mudderfladen fandt vi få eksemplarer af den national rødlistede Lancetbladet Skeblad, 1 eksemplar af den sjældne Kær-Fnokurt og store bevoksninger af Nåle-Sumpstrå, begge arter er regionalt rødlistede. Området fremgår af figur 2 herunder.



Figur 2. Den ydre del af mudderfladen, Tissø anes i hullet i tagrørssumpen. Vigen ind gennem rørskov og pilekrat har nærmest form som en bredbundet flaske med mundingen pegende ud mod Tissø.

Bulbrogård nuværende ejer Svend Erik Jørgensen fortæller, at det undersøgte område indtil for 7 år siden blev afgræsset af kvæg, herefter er stykket blevet slået. Nu ejes arealet som nævnt af Naturstyrelsen (og Selchausdal), og det er tanken, at både arealet og den tidligere dyrkede jord ovenfor engen fremover skal afgræsses.

**Floraen på det undersøgte areal**

Vi har registreret 196 urter og 22 buske og træer på de ca. 5 ha som udgør den gamle søskrænt, engen og søbredden. Den samlede floraliste står bagerst i rapporten. Her har vi også noteret de fugle, sommerfugle mv. som vi tilfældigvis er stødt på.

Blandt de fundne arter er der både en nationalt og to regionalt rødlistede arter samt et betragteligt antal positiv-arter. Herunder kommer en gennemgang af nogle af de interessante arter, vi har fundet.

***En Nationalt rødliste art***

**Lancet-Skeblad**, Moderat truet (EN)

Lancet-Skeblad er sjælden i Danmark og findes kun øst for Storebælt. Vi fandt den fåtalligt, ca. 10 stk, på mudderfladen og i den tynde del af rørskoven inde i vigen, se figur 2 og figuren herunder. Hovedforekomsten ved Tissø af denne sjældne plante findes på Tissøs nordøstlige bred, hvor den står i hundredevis (Clausen og Christiansen 2016 a).



Figur 3. Lancet-Skeblad på mudderfladen i den ret åbne rørskov.

***Regionalt rødlistede arter***

**Nåle-Sumpstrå.** Moderat Truet EN i Vestsjælland.

Nåle-Sumpstrå står i stort antal på de nøgne mudderflader i vigen, se figur 4 og 5.

Tidligere er den set flere steder ved Tissø, og Peter Wind angiver den fra både syd og nord for Lille Fuglede (Wind, 1993). Peter Leth skriver, at den sidst er set i sydenden af Tissø 1992 (Leth 2006). Vi var selv opmærksomme på arten, da vi undersøgte kæret sydøst for Vråbjerg, hvor den tidligere er set, men vi fandt den ikke. (Clausen og Christiansen 2016 b).

Hartvig (2015) skriver, at Nåle-Sumpstrå er sjælden, og den findes nu næsten kun ved den jyske vestkyst, i Midtjylland og i NØ-Sjælland. I Vestsjælland findes den ”nu kun i Maglesø, i Søtorup Sø og ved Tissøs sydbred” (Leth 2006).

Den er overalt blevet sjældnere de sidste 50 år, idet den gerne vokser under vand, og mange søer er i disse år blevet mere uklare. Derfor er det meget glædeligt, at Nåle-Sumpstrå stadig findes ved Tissø og at den her klarer sig på de åbne mudderflader.

Nåle-Sumpstråer er listet som ”Opmærksomhedskrævende (X)” på den danske Gulliste (Stoltze og Pihl 1998).



Figur 4. Nåle-Sumpstrå i puder og rækker på mudderfladen, om foråret står planterne givetvis under vand.



Figur 5. Opgravede eksemplarer af Nåle-Sumpstrå. Planterne blomstrer ikke, hvilket gør bestemmelsen af dem yderligere besværlig.

**Kær-Fnokurt.** Næsten Truet NT i Vestsjælland.

Vi fandt Kær-Fnokurt i 1 eksemplar i rørskoven.. Det er en sjælden art, som i Danmark er hyppigst på Sjælland og i Nordjylland (Hartvig, 2015). Hvor den findes, optræder den i svingende antal fra år til år (meteorisk). Den er ikke tidligere registreret ved Tissø (Leth 2006).

Kær-Fnokurt er listet som ”opmærksomhedskrævende” (X) og ”national ansvars-art” (A) på den danske Gulliste (Stoltze og Pihl 1998). En national ansvars-art er arter, hvor Danmark har et særligt ansvar overfor arten, da Danmark huser mindst 20% af Jordens samlede bestand, eller arter der globalt er sjældne. Men nationalt rødlistet er den ikke.



Figur 6. Kær-Fnokurt i rørskoven

***Positiv-arter***

Vi har fundet 41 positiv-arter . ”Positiv-arter” er arter, som er knyttet til beskyttede eller typiske naturtyper. Positiv-arter indikerer naturkvalitet (Leth, 2006). Herunder står alle de positiv-arter, vi har fundet på det undersøgte område.

|  |  |
| --- | --- |
| **Positiv-art** | **Kategori** |
| Alm. Kongepen | AP |
| Alm. Pimpinelle | AP |
| Alm. Star | AP |
| Alm. Vandranunkel | AP |
| Angelik | AP |
| Bidende Stenurt | HP |
| Brudelys | HP |
| Børstebladet Vandaks | HP |
| Dunet Dueurt | AP |
| Dynd-Padderok | AP |
| Engkarse | HP |
| Gul Frøstjerne | AP |
| Hare-Kløver | HP |
| Håret Høgeurt | AP |
| Håret Star | AP |
| Jordbær-Kløver | AP |
| Kantet Perikon | AP |
| Knold-Ranunkel | AP |
| Kornet Stenbræk | AP |
| Kær-Dueurt | AP |
| Kær-Fladstjerne | AP |
| Kær-Padderok | AP |
| Kær-Snerre | AP |
| Kær-Star | AP |
| Liden Tusindgylden | HP |
| Mark-Frytle | AP |
| Nikkende Star | AP |
| Nordlig Knude-Firling | SP |
| Nøgle-Skræppe | HP |
| Smalbladet Kællingetand | AP |
| Stor Knopurt | AP |
| Strand-Skræppe | AP |
| Sump-Forglemmigej | AP |
| Sump-Snerre | AP |
| Top-Star | AP |
| Toradet Star | AP |
| Tykbladet Ærenpris | AP |
| Vand-Klaseskærm | SP |
| Vand-Mynte | AP |
| Vand-Ærenpris | AP |
| Øret Pil | HP |

Tabel 1. Positiv-arter på engen mv. ved Bulbrogård.

SP: Sjælden positiv-art

HP: Hist-og-her positiv-art

AP: Almindelig positiv-art

Hele 41 positiv-arter er ganske flot og viser, at der er god natur på området. Langt de fleste positiv-arter er almindelige, hvilket igen viser, at der ikke findes meget specielle biotoper, naturtyper, på arealet som f.eks. rigkær. Dog er de åbne mudderflader helt specielle.

**Afslutning**

Overdrev, eng og rørskov ud for Bulbrogård viser sig at rumme god natur med 41 positiv-arter og

i alt 196 urter og 22 buske og træer. På de mere eller mindre åbne mudderflader vokser én art, som er på Den danske Rødliste (Lancet-Skeblad, EN) og to regionalt rødlistede (Nåle-Sumpstrå og Kær-Fnokurt) som er henholdsvis Moderat - og Næsten Truede regionalt. Det bliver spændende at følge den fremtidige drift og pleje med afgræsning, som givetvis vil være til gavn for ikke mindst floraen i området.

Fotos: Hans Guldager Christiansen, figur 7 af Carsten Clausen

Evt. henvendelse: [carstenbclausen@hotmail.dk](mailto:carstenbclausen@hotmail.dk)

Tak til Anne Bronée for værdifuld hjælp.

**Litteratur**

Biomedia 2007: Gen-analysering af vegetationsanalyser fra 1992 og 2002 ved Tissø og Bøstrup Å 2007. - Udarbejdet for Kalundborg kommune.

Clausen, Carsten og Hans Guldager Christiansen 2016 a: Floraen på Tissøs nordøstlige bred.

- Naturpark Åmosens elektroniske hjemmeside.

Clausen, Carsten og Hans Guldager Christiansen 2016 b: Floraen på Tissøs nordlige bred ved Tissøgård. - Naturpark Åmosens elektroniske hjemmeside.

Hartvig, Per 2015: Atlas Flora Danica. - Gyldendal.

Jørgensen, Henrik m.fl. 2005: Træer & buske i Danmark. - Gyldendal.

Leth, Peter 2006: Status for Vestsjællands Flora 2006 - en kommenteret regional rødliste og positivliste. - Dansk Botanisk Forenings hjemmeside ([www.botaniskforening.dk](http://www.botaniskforening.dk/)).

Mossberg, Bo & Lennart Stenberg 2005 og 2007: Den Nye Nordiske Flora. - Gyldendal. På dansk ved J Feilberg.

Schou, Jens Christian; Bjarne Moeslund, Lars Båstrup-Spohr, Kaj Sand-Jensen 2017: Danmarks vandplanter. - BFN's Forlag.

Stoltze, Michael og Stefan Pihl (red.) 1998: Gulliste 1997 over planter og dyr i Danmark. - Miljø- og Energiministeriet, Danmarks Miljøundersøgelser og Skov- og Naturstyrelsen.

Wind, Peter, 1993: Kortlægning af vegetationen i og omkring Tissø. - Rapport til Vestsjællands

Amtskommune. 62 sider.



Figur 7. Nye blade af Lancet Skeblad

**Floraliste mv. for arealet ved Bulbrogård**

Aften-Pragtstjerne

Ager-Padderok

Ager-Snerle

Ager-Stedmoderblomst

Ager-Tidsel

Alm. Brandbæger

Alm. Brunelle

Alm. Fuglegræs

Alm. Gråbynke

Alm. Gærde-Valmue

Alm. Gåsemad

Alm. Gåsepotentil

Alm. Hejrenæb

Alm. Hestehale

Alm. Hundegræs

Alm. Knopurt

Alm. Kongepen

Alm. Kvik

Alm. Markarve

Alm. Mjødurt

Alm. Pimpinelle

Alm. Rajgræs

Alm. Rapgræs

Alm. Rug

Alm. Rødknæ

Alm. Røllike

Alm. Slangehoved

Alm. Star

Alm. Sumpstrå

Alm. Svinemælk

Alm. Syre

Alm. Sølv-Potentil

Alm. Torskemund

Alm. Vandkrans

Alm. Vand-Mynte

Alm. Vandranunkel

Alm. Vorterod

Angelik

Bakke-Forglemmigej

Bidende Ranunkel

Bidende Stenurt

Bitter Bakkestjerne

Bleggul Snerre

Blære-Star

Blød Hejre

Blød Storkenæb

Blågrøn Kogleaks

Bredbladet Dunhammer

Bredbladet Mærke

Brudelys

Butbladet Skræppe

Burre-Snerre

Børstebladet Vandaks

Cikorie

Draphavre

Dunet Dueurt

Dusk-Syre

Dynd-Padderok

Eng-Brandbæger

Eng-Kabbeleje

Engkarse

Eng-Rapgræs

Eng-Rævehale

Eng-Rødtop

Erantis

Feber-Nellikerod

Filtet Burre

Fin Kløver

Fliget Brønsel

Fløjlsgræs

Gift-Salat

Glanskapslet Siv

Glat-Vejbred

Gold Hejre

Græsbladet Fladstjerne

Gul Fladbælg

Gul Frøstjerne

Gul Iris

Gærde-Snerle

Hare-Kløver

Hjortetrøst

Horse-Tidsel

Humle-Sneglebælg

Hvidkløver

Hvid Okseøje

Hvid Snerre

Hyrdetaske

Høj Sødgræs

Høst-Borst

Håret Høgeurt

Håret Star

Italiensk Skilla

Jordbær-Kløver

Kalmus

Kantet Perikon

Kattehale

Korn-Valmue

Knold-Ranunkel

Knold-Rottehale

Knæbøjet Rævehale

Kornet Stenbræk

Korsknap

Krans-Mynte

Kransnålalge sp.

Kruset Skræppe

Kruset Tidsel

Krybende Baldrian

Krybende Potentil

Kryb-Hvene

Kugle-Museurt

Kær-Dueurt

Kær-Fladstjerne

Kær-Fnokurt

Kær-Galtetand

Kær-Guldkarse

Kær-Padderok

Kær-Snerre

Kær-Star

Kærmindesøster

Kølle-Valmue

Lancet-Skeblad

Lancet-Vejbred

Lav Ranunkel

Liden Andemad

Liden Klokke

Liden Storkenæb

Liden Tusindgylden

Lodden Dueurt

Lugtløs Kamille

Læge-Oksetunge

Løgkarse

Manna-Sødgræs

Mark-Frytle

Mark-Ærenpris

Marts-Viol

Mose-Bunke

Mælkebøtte sp.

Nikkende Brøndsel

Nikkende Star

Nordlig Knude-Firling

Nøgle-Skræppe

Nåle-Sumpstrå

Pengebladet Fredløs

Prikbladet Perikon

Pyrenæisk Storkenæb

Rank Vinterkarse

Rundbladet Katost

Ru Svinemælk

Rødkløver

Rød Svingel

Rød Tandbæger

Rød Tvetand

Rørgræs

Skvalderkål

Smalbladet Dunhammer

Smalbladet Kællingetand

Smalbladet Rødknæ

Smalbladet Vej-Pileurt

Smalbladet Vikke

Småkronet Gedeskæg

Snerle-Pileurt

Stinkende Storkenæb

Stor Knopurt

Storkronet Ærenpris

Stor Nælde

Stor Skjaller

Strand-Kogleaks

Strand-Skræppe

Sump-Evighedsblomst

Sump-Forglemmigej

Sump-Snerre

Sværtevæld

Tagrør

Tandfri Vårsalat

Tigger-Ranunkel

Tofrøet Vikke

Top-Star

Toradet Star

Tulipan sp.

Tudse-Siv

Tusindfryd

Tveskægget Ærenpris

Tykbladet Ærenpris

Tyndskulpet Brøndkarse

Uldbladet Kongelys

Vand-Klaseskærm

Vand-Mynte

Vand-Peberrod

Vand-Pileurt

Vand-Snerre

Vand-Ærenpris

Vedbend-Ærenpris

Vejbred-Skeblad

Vild Kørvel

Vår-Brandbæger

Vår-Gæslingeblomst

**Træer/buske**

Ahorn

Alm. Hyld

Benved

Bittersød Natskygge

Bjergfyr

Bånd-Pil

Dun-Birk

Engriflet Tjørn

Femhannet Pil

Glansbladet Hæg

Gråpil

Hvidgran

Mirabel

Rynket Rose

Selje-Pil

Selje-Røn

Sibirsk Ærtetræ

Skov-Elm

Skørpil

Syren

Øret Pil

Østrisk Fyr

**Andet**

Hare

Rådyr

Grøn Frø

Spidssnudet Frø

Vinbjergsnegl

Admiral

Alm. Bredpande

Aurora

Blåfugl sp,

Dagpåfugleøje

Grønåret Kålsommerfugl

Nældens Takvinge

Okkergul Randøje

Stor Kålsommerfugl

Tidselsommerfugl

Agerhøne

Allike

Blishøne

Bogfinke

Bramgås

Fasan

Fiskehejre

Gransanger

Gråand

Grågås

Gulspurv

Gærdesmutte

Hættemåge

Kærhøg

Landsvale

Mursejler

Nattergal

Ringdue

Rød Glente

Rørhøg

Rørsanger

Sanglærke

Stor Flagspætte

Strandskade

Vibe

Alm. Blækhat

Elledans Bruskhat

Meldrøjersvamp